केरल में राष्ट्रपति शासन लगाया जाए और सरकार बर्खास्त की जाए : आरएसएस
केरलमें आरएसएस कार्यकर्ताओं पर दिन प्रतिदिन आपराधिक गतिविधियों में शामिल लोग हमला कर रहे हैं। इसके मद्देनजर आरएसएस जिला कपूरथला के संचालक बलविंदर सिंह की अगुवाई में डीसी टू जीए कपूरथला को राष्ट्रपति के नाम एक ज्ञापन संघ द्वारा सौंपा गया। इसमें केरल में राष्ट्रपति शासन लगाने और सरकार को बर्खास्त करने की मांग की गई।
संघ के बलविंदर सिंह ने बताया कि केरल में आरएसएस कार्यकर्ताओं पर कथित तौर पर वहां के आपराधिक तत्व से जुड़े लोग हमले कर रहे हैं लेकिन केरल सरकार चुपचाप बैठी तमाशा देख रही है। इसलिए केरल सरकार को सत्ता में बने रहने का कोई हक नहीं है। उन्होंने कहा आरएसएस दुनिया की सबसे बड़ी समाज सेवी संस्था है जो समाज के लिए कार्य करती है। संघ के कार्यकर्ताओं पर जो केरल में हमले हो रहे हैं, उसकी जितनी निंदा की जाए कम है। उन्होंने राष्ट्रपति प्रणब मुखर्जी से मांग की कि केरल सरकार को बर्खास्त कर वहां पर राष्ट्रपति शासन लगाया जाए। इस मौके पर आरएसएस के जिला कार्यवाह सुरिंदर पासी, मनमोह, मानव, अनु कुमरा, राजेश पासी, यज्ञदत्त ऐरी, निर्मल सिंह, अशोक गुप्ता, सुभाष मकरंदी, अश्वनी शर्मा, मंगत राम कालिया, चेतन धीर, अरूण कुमार सिंह के अलावा आरएसएस के कार्यकर्ता शामिल थे।
ज्ञापन सौंपते आरएसएस के जिला कपूरथला के संचालक बलविंदर सिंह।
hin_Deva hin_Deva hin_Deva bho_Deva